סנדרה בולוק

סנדרה אנט בולוק (באנגלית: Sandra Annette Bullock; נולדה ב-26 ביולי 1964) היא שחקנית קולנוע אמריקאית, פרצה לתודעה הציבורית במהלך שנות ה-90 לאחר שהשתתפה בסרטים המצליחים "ספיד" ו"בזמן שישנת". כיכבה בסרט שובר הקופות "איזה מין שוטרת" ובסרט הדרמה "התרסקות", שעל משחקה בו קיבלה שבחים רבים. בשנת 2010 זכתה בפרס אוסקר ובפרס גלובוס הזהב על משחקה בסרט "הזדמנות שנייה". בשנת 2013 הועמדה לפרס אוסקר שני על משחקה בסרט "כוח משיכה". בולוק נולדה בארלינגטון, וירג'יניה שבארצות הברית, לג'ון בולוק (1925–2018), חייל בצבא ארצות הברית ומורה לפיתוח קול, ולהלגה מאייר (1942–2000), זמרת אופרה ומורה למוזיקה גרמנייה. סבה מצד אמה היה מדען טילים גרמני. בולוק גדלה בעיר נירנברג שבגרמניה עד גיל 12 ולכן היא דוברת גרמנית שוטפת. שם הייתה חלק ממקהלת הילדים המקומית. היא הייתה מופיעה לעיתים בהפקות האופרה של אמהּ. בנוסף, למדה בלט ופיתוח קול. למדה בבית הספר התיכון "וושינגטון לי". בהמשך למדה גם באוניברסיטת מזרח-קרוליינה, אותה עזבה בשנת הלימודים האחרונה כדי להתרכז בקריירת משחק. שנים לאחר מכן, השלימה בולוק את חובותיה האקדמיות וקיבלה תואר מהאוניברסיטה. בולוק עברה ללוס אנג'לס, קליפורניה, ולוהקה לתפקידים משניים במספר סרטים עצמאיים, בין היתר לסרט הטלוויזיה "נערה עובדת", שמבוסס על סרט קולנוע בעל אותו השם. אחת מהופעותיה הבולטות ביותר בראשית דרכה הייתה בסרט "איש ההרס" (1993). פריצתה הקולנועית הגיעה ב-1994, כשכיכבה בסרט "ספיד". בהמשך שנות התשעים, זכתה לשבחים רבים על תפקידיה הקולנועיים, רובם על משחקה בסרטים "בזמן שישנת", "איזה מין שוטרת" ו"שבועיים מראש". בשנים 1996 ו-1999 נבחרה בולוק לאחת מ-"50 האנשים היפים ביותר בעולם" מטעם מגזין פיפל, ודורגה במקום ה-58 ברשימת "100 כוכבי הקולנוע הגדולים של כל הזמנים" מטעם מגזין אמפייר. בולוק מנהלת חברת הפקות משלה, "פורטיס פילמס", בה אחותה, ג'זין בולוק-פראדו, משמשת כסגניתה. ב-24 במרץ 2005 קיבלה כוכב בשדרת הכוכבים של הוליווד. בנוסף, הופיעה באותה שנה בתפקיד משני בסרט "התרסקות". על תפקידה בסרט קיבלה ביקורות חיוביות, והיו אף שהגדירו זאת כהופעתה הקולנועית הטובה ביותר. ב-2006 שיחקה בדרמה הרומנטית "הבית באגם" לצדו של קיאנו ריבס, שכיכב לצדה גם בסרט "ספיד". בינואר 2007 דורגה במקום ה-14 ברשימת "הנשים העשירות בעולם הבידור" מטעם מגזין פורבס. בולוק גילמה את הארפר לי, כותבת הספר "אל תיגע בזמיר", בסרט "Infamous". ב-2009 כיכבה בסרט "הזדמנות שנייה", שגרף בחודשיים הראשונים להקרנתו למעלה מ-200 מיליון דולר וזיכה את בולוק בפרס גלובוס הזהב, פרס גילדת שחקני המסך ובפרס אוסקר לשחקנית הטובה ביותר. באותה שנה קיבלה מועמדות נוספת לפרס גלובוס הזהב, בקטגוריית "השחקנית הטובה ביותר בקומדיה", על משחקה בסרט "ההצעה". באותה שנה שיחקה בקומדיה "הכל אודות סטיב". בשנת 2013 הופיעה בולוק במותחן הבדיוני המוערך שובר הקופות של אלפונסו קוארון "כוח משיכה" בתפקיד המהנדסת הרפואית ד"ר ראיין סטון אשר מוצבת לראשונה בחייה במשימת חלל. בולוק זכתה לביקורות משבחות על הופעתה בסרט, היא הועמדה לפרס אוסקר בפעם השנייה בקריירה שלה, לפרס גלובוס זהב ולפרס באפט"א. באוקטובר 2015 שיחקה בדרמה הקומית שהפיק ג'ורג' קלוני, "משברים בע"מ". הסרט מבוסס על סרט דוקומנטרי משנת 2005. ב-2018 גילמה את דבי אושן בסרט "אושן 8", באותה שנה גילמה בולוק את מלורי בסרט האימה "קופסת הציפורים" על תפקיד זה זכתה בפרס "הביצוע הכי מפוחד" בטקס MTV בשנת 2019. בשנת 2022 יצא לאקרנים הסרט "העיר האבודה", בו גילמה את לורטה סייג', כמו כן לקחה חלק בהפקתו. בולוק הייתה במשך כארבע שנים בת זוגו של השחקן טייט דונובן, לו הייתה מאורסת תקופה קצרה. ב-16 ביולי 2005 נישאה בולוק לבונה האופנועים ג'סי ג'יימס, ובאפריל 2010 הגישה תביעת גירושין לאחר שגילתה כי בגד בה. הגירושים נכנסו לתוקף ביוני 2010, והליך האימוץ בו החלו השניים כשעוד היו ביחד נשלם רק לאחריהם; בולוק מגדלת את הבן המאומץ כאם יחידנית. ב-2015 אימצה בת. מאמצע 2015 ועד שנת 2023 בולוק הייתה במערכת יחסים עם הצלם בריאן רנדל. רנדל נפטר באוגוסט 2023 לאחר התמודדות עם טרשת אמיוטרופית צידית. בבעלותה של בולוק מספר בתי עסק בעיר אוסטין, טקסס. בעבר תרמה כספים לארגון הצלב האדום. עד גיל 18 הייתה לה אזרחות כפולה אמריקאית וגרמנית. לאחר מכן, הייתה לבולוק אזרחות אמריקאית בלבד עד 2009, כשהגישה בקשה לאזרחות גרמנית בשנית. סנדרה בולוק, במסד הנתונים הקולנועיים IMDb (באנגלית) סנדרה בולוק, באתר "אידיבי", מאגר הידע העברי לקולנוע ישראלי ועולמי סנדרה בולוק, באתר AllMovie (באנגלית) סנדרה בולוק, באתר Rotten Tomatoes (באנגלית) סנדרה בולוק, באתר Box Office Mojo (באנגלית) סנדרה בולוק, באתר Metacritic (באנגלית) סנדרה בולוק, במסד הנתונים הקולנועיים KinoPoisk (ברוסית) סנדרה בולוק, באתר Last.fm (באנגלית) סנדרה בולוק, באתר MusicBrainz (באנגלית) סנדרה בולוק, באתר Discogs (באנגלית) תמרה דקל, הזרקור: סנדרה בולוק, באתר nrg‏, 15 ביוני 2009 איתמר זהר, עכבר העיר אונליין, בזמן שישנתם סנדרה בולוק חזרה לצמרת, באתר הארץ, 14 בדצמבר 2009 סוכנויות הידיעות, הכוכבת של השנה: סנדרה בולוק, באתר nrg‏, 3 בינואר 2010 מיכל הניג, בזמן שישנתם, באתר nrg‏, 5 בינואר 2010 ליאור דיין, כך הצליחה סנדרה בולוק לזכות גם בפרס הראזי וגם בפרס האוסקר, באתר הארץ, 17 במרץ 2010 אמיר קמינר, אגדה הוליוודית, באתר ynet, 24 במרץ 2010 יובל אברמוביץ', חיה בספיד, באתר ישראל היום, 24 בפברואר 2012 אור בר שלום, עכבר העיר אונליין, נופלת וקמה: סנדרה בולוק נחלצה מהטייפקאסט, באתר הארץ, 31 באוקטובר 2013 אורי קליין, חוקי המשיכה המיוחדים של סנדרה בולוק, באתר הארץ, 31 באוקטובר 2013 יובל אברמוביץ'‏, סנדרה בולוק: "אני תמיד אבחר תפקידים שאחרים ירימו גבה עליהם": ראיון, באתר וואלה, 6 בנובמבר 2013(הקישור אינו פעיל, 1 ביולי 2021) המעצבת, יפה לך חללית: הסטייל של סנדרה בולוק, באתר ynet, 8 בנובמבר 2013 הילה יחימוביץ', מהפנים אל החוץ: המהפך האופנתי של סנדרה בולוק, באתר mako‏, 13 בפברואר 2014 סנדרה בולוק, באתר אנציקלופדיה בריטניקה (באנגלית) Sandra Bullock Makes History!, PEOPLE.com (באנגלית) מערכת mako סלבס, ‏בגיל 57: בן זוגה של סנדרה בולוק הלך לעולמו לאחר מאבק ממושך במחלת ALS, באתר ‏מאקו‏, 8 באוגוסט 2023 קלאסיקה בשבוע, באתר facebook.com ארז דבורה, "כוח משיכה": יש מנצח במירוץ החלל, באתר ynet, 8 בנובמבר 2013 טלי ליברמן, מבט מבפנים, באתר ynet, 25 באוקטובר 2013 "המיניונים", במסד הנתונים אישים